Tilbudet om gjennomsnittlig netto opplevd nedstrøms/oppstrøms hastighet på minst 100/10 Mbit/s til de bygningene som Innehaver velger å dekke, skal opprettholdes så lenge tillatelsen er gyldig.
Innehaver skal levere en tjenestekvalitet/kapasitet som sikrer tidskritiske applikasjoner som tale og videoapplikasjoner. Hastigheten på minimum 100/10 Mbit/s skal kunne oppnås fra Innehavers installerte utstyr hos bruker, der hvor dette er etablert, i minst 95 prosent av tiden per døgn. Tjenesten kan realiseres ved hjelp av utendørs antenner der hvor dette er hensiktsmessig. Innehaver skal måle og dokumentere denne tjenestekvaliteten/kapasiteten på internettilkoblingen hos bruker med et aktivt abonnement. Der hvor tjenesten er etablert av Innehaver, men ikke tatt i bruk, skal Innehaver dokumentere at tjenestetilbudet er dimensjonert for bygningene som er valgt.
Dokumentasjonen skal være tilstrekkelig for å kunne verifisere at forpliktelsen over tid er levert, og oversendes Nkom i tråd med punkt 5 i dette vedlegget.
Som omtalt i punkt 1 i dette vedlegget, kan Innehaver maksimalt få redusert auksjonsprisen for denne tillatelsen med [xx] kroner. Den faktiske reduksjonen i auksjonspris Innehaver kan oppnå, er avhengig av hvor mange husstander og/eller næringsbygg som fremgår av Utbyggingsoversikten som Innehaver gir tilbud om 100/10 Mbit/s-bredbåndstjeneste i perioden 1. januar 2022 til 30. juni 2025. Innehaver får auksjonsprisen redusert med [y] kroner for hver husstand og/eller næringsbygg i Utbyggingsoversikten som Innehaver gir tilbud om 100/10 Mbit/s-bredbåndstjeneste, oppad begrenset til [xx] millioner kroner.
Innehaver skal innen rapportere til Nkom og dokumentere hvilke husstander og/eller næringsbygg i Utbyggingsoversikten, og hvor mange kunder, Innehaver har gitt tilbud om 100/10 Mbit/s-bredbåndstjeneste i henhold til forpliktelsen. Innehaver skal også dokumentere tjenestekvaliteten/kapasiteten på internettilkoblingen i henhold til punkt 3 i dette vedlegget. Innehaver skal innen inngi tilsvarende dokumentasjon til Nkom for perioden til og med 30. juni 2025.
Nkom vil vurdere om forpliktelsen er oppfylt basert på rapporteringene, og kan verifisere opplysningene gjennom dekningsundersøkelser og/eller nærmere undersøkelser i de aktuelle områdene.
få i reduksjon i auksjonsprisen for denne tillatelsen, skal Innehaver betale det resterende beløpet til staten i henhold til punkt 8 i denne tillatelsen.